Έβερεστ (ταινία, 2015)

Το Έβερεστ (αγγλ.: Everest) είναι βιογραφική ταινία περιπέτειας του 2015. Η σκηνοθεσία και παραγωγή είναι του Μπαλτάζαρ Κορμάκουρ, ενώ το σενάριο έγραψαν οι Γουίλιαμ Νίκολσον και Σάιμον Μπιουφόι. Πρωταγωνιστούν οι Τζέικ Τζίλενχαλ, Τζέισον Κλαρκ, Τζος Μπρόλιν, Τζον Χοκς, Ρόμπιν Ράιτ, Μάικλ Κέλι, Σαμ Γουόρθινγκτον, Κίρα Νάιτλι, Μάρτιν Χέντερσον και Έμιλι Γουάτσον. Η ταινία βασίζεται στα πραγματικά γεγονότα της τραγωδίας του Έβερεστ του 1996 και επικεντρώνεται στις προσπάθειες επιβίωσης δύο ομάδων αποστολής, η μία με επικεφαλής τον Ρομπ Χολ (Κλαρκ) και η άλλη από τον Σκοτ Φίσερ (Τζίλενχαλ). Ο σκηνοθέτης και οι εταιρείες παραγωγής Universal Pictures, Walden Media, Cross Creek και Working Title αφιέρωσαν την ταινία στην αείμνηστη Βρετανίδα ηθοποιό Νατάσα Ρίτσαρντσον, η οποία τραυματίστηκε σοβαρά από πτώση κατά την διάρκεια σκι στο Κεμπέκ και αργότερα απεβίωσε.

Η ταινία έκανε πρεμιέρα στο 72ο Διεθνές Φεστιβάλ Κινηματογράφου της Βενετίας στις 2 Σεπτεμβρίου 2015 και κυκλοφόρησε στους κινηματογράφους στις 18 Σεπτεμβρίου 2015  Κυκλοφόρησε για πρώτη φορά σε οθόνη IMAX 3D στις 11 Σεπτεμβρίου 2015, στο Ηνωμένο Βασίλειο και σε IMAX 3D, RealD 3D και 2D διεθνώς, και αποκλειστικά στο IMAX 3D, στις 19 Σεπτεμβρίου 2015 ως περιορισμένη κυκλοφορία στις Ηνωμένες Πολιτείες και τον Καναδά, και σε άλλες 36 χώρες. Ξεκίνησε μια ευρεία κυκλοφορία στις Ηνωμένες Πολιτείες στις 25 Σεπτεμβρίου 2015.

Η ταινία σημείωσε εμπορική επιτυχία—συγκεντρώνοντας 203 εκατομμύρια δολάρια παγκοσμίως από έναν προϋπολογισμό παραγωγής 55 εκατομμυρίων δολαρίων και έλαβε θετικές κριτικές. Επίσης ήταν υποψήφια για το Βραβείο Σωματείου Ηθοποιών Καλύτερης ερμηνείας από ομάδα κασκαντέρ σε ταινία και το Βραβείο Satellite Καλύτερων οπτικών εφέ.
 Πλοκή 
Μια ομάδα, που αποτελείται από ετερογενείς ανθρώπους και έχει ανατεθεί στην καθοδήγηση του Ρομπ Χολ που είναι ιδιοκτήτης της Adventure Consultants, ετοιμάζεται να ανέβει στο Έβερεστ. Ο Ρομπ Χολ είναι παντρεμένος με την Ζαν, ο οποίος περιμένει μια κόρη. Μια άλλη ομάδα σχηματίζεται από τον ορειβάτη Σκοτ Φίσερ για μια «τουριστική» αποστολή. Ωστόσο στο στρατόπεδο βάσης υπάρχουν και άλλες ομάδες, κάνοντας την προσπάθεια αναρρίχησης πολύ γεμάτη και κατά συνέπεια δυσκολεύοντας την προετοιμασία της αποστολής.

Για να απλοποιηθεί η ανάβαση, ο Χολ και ο Φίσερ αποφασίζουν να συνεργαστούν και ορίζουν την ημερομηνία της κοινής αναχώρησης για τις 10 Μαΐου 1996. Κατά την ανάβαση κάποιοι πελάτες αντιμετωπίζουν δυσκολίες, στις οποίες προστίθενται και οργανωτικά προβλήματα, και κατά συνέπεια η άφιξη στην κορυφή καθυστερεί. Ξαφνικά, όμως, ξεσπά μια ξαφνική χιονοθύελλα, βάζοντας σε σοβαρή δυσκολία τους ορειβάτες, οι οποίοι βρίσκονται αντιμέτωποι με εμπόδια στα όρια των δυνατοτήτων τους.

Μερικοί από αυτούς, συμπεριλαμβανομένου του ίδιου του Χολ, δεν τα καταφέρνουν, ενώ ο ορειβάτης Μπεκ Γουέδερς, αφού πέρασε μια νύχτα στο ύπαιθρο, καταφέρνει να επιστρέψει στο στρατόπεδο όπου τον ανασύρει ένα ελικόπτερο Ecureuil, το οποίο για πρώτη φορά φτάνει σε αυτό. Ο Μπεκ Γουέδερς επιζεί από τη δοκιμασία, αλλά χάνει τα δύο χέρια του.

 Διανομή ρόλων 
Τζέικ Τζίλενχαλ - Σκοτ Φίσερ
Τζέισον Κλαρκ - Ρομπ Χολ
Τζος Μπρόλιν - Μπεκ Γουέδερς
Τζον Χοκς - Νταγκ Χάνσεν
Σαμ Γουόρθινγκτον - Γκάι Κότερ
Ρόμπιν Ράιτ - Πιτς Γουέδερς

Υποδοχή 
Κριτικές 
Στον ιστότοπο συγκέντρωσης κριτικών 
Rotten Tomatoes, η ταινία κατέχει βαθμολογία 73%, βασισμένη σε 236 κριτικές, με μέση βαθμολογία 6,7/10.  Η συναίνεση του ιστότοπου 
αναφέρει : «Το Έβερεστ μπορεί να υπερηφανεύεται για όλη την ιλιγγιώδη κινηματογράφηση που θα μπορούσε να ελπίζει κάποιος να βγει από μια ταινία για ορειβάτες, ακόμα κι αν είναι ικανοποιημένος να περπατήσει σε λιγότερο απαιτητικό αφηγηματικό έδαφος». Στο Metacritic η ταινία έχει βαθμολογία 64 στα 100, με βάση 39 κριτικούς, υποδεικνύοντας «γενικά ευνοϊκές κριτικές». Το κοινό που ρωτήθηκε από το CinemaScore έδωσε στην ταινία μέσο βαθμό "Α" σε κλίμακα Α+ έως F.

 Παραπομπές 

 Εξωτερικοί σύνδεσμοι 


Κατηγορία:Ταινίες παραγωγής Universal Pictures
Κατηγορία:Ταινίες IMAX
Κατηγορία:Ταινίες γυρισμένες στη Ρώμη
Κατηγορία:Ταινίες γυρισμένες στην Ιταλία
Κατηγορία:Ταινίες γυρισμένες στην Ισλανδία
Κατηγορία:Ταινίες γυρισμένες στα Pinewood Studios
Κατηγορία:Ταινίες τοποθετημένες στο 1996
Κατηγορία:Ταινίες με θέμα τον θάνατο
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Βρετανικές θρίλερ ταινίες
Κατηγορία:Βρετανικές περιπετειώδεις ταινίες
Κατηγορία:Βρετανικές 3D ταινίες
Κατηγορία:Αμερικανικές θρίλερ ταινίες
Κατηγορία:Αμερικανικές ταινίες καταστροφής
Κατηγορία:Αμερικανικές δραματικές περιπετειώδεις ταινίες
Κατηγορία:Αμερικανικές 3D ταινίες
Κατηγορία:Ταινίες του 2015
Κατηγορία:Αγγλόφωνες ταινίες
Κατηγορία:Ισλανδικές ταινίες
Κατηγορία:Αμερικανικές ταινίες της δεκαετίας 2010
Κατηγορία:Βρετανικές ταινίες της δεκαετίας 2010